**Töövõtuleping nr**

Jõgeval (viimase digitaalallkirja kuupäev)

**Osaühing Kuremaa Enveko**, registrikood 10320390 (edaspidi tellija), keda esindab juhatuse liige Andrei Vandler ja

……………….., registrikood ………….. (edaspidi töövõtja), keda esindab ……………,

edaspidi eraldi nimetatud pool ja koos või ühiselt pooled, sõlmisid käesoleva töövõtulepingu (edaspidi leping) Jõgeva valla konteineritesse ja peenardesse taimede ostmine, istutamine ning hooldus 2024. aastal alljärgnevas:

**1. Lepingu objekt ja tähtaeg**

1.1. Lepingu objektiks on Jõgeva vallas konteineritesse ja peenardesse taimede ostmine, istutamine ning hooldus 2024. aastal vastavalt lepingu lisale 1 (edaspidi tööd).

1.2. Leping ja selle lisad jõustuvad allakirjutamisega ja lõpevad kohase täitmisega.

1.3. Töid tehakse kuni 31. oktoober 2024.

1.4. Lepingujärgselt tehtavad tööd loetakse lõpetatuks peale tööde üleandmise-vastuvõtmise akti allkirjastamist poolte poolt.

**2. Lepingu dokumendid**

* 1. Lepingu dokumendid koosnevad käesolevast lepingust ja lepingu lisadest.
	2. Lepingul on sõlmimise hetkel järgmised lisad:

Lisa 1 - Tehniline kirjeldus ning lisatud istutusalade ja taimmaterjali nimekiri.

1. Tellija kohustused

Tellija kohustub:

3.1. hindama järjepidevalt hooldustööde kvaliteeti;

3.2. tasuma töövõtjale vastavalt lepingu tingimustele esitatud arved;

3.3. esitama pretensioonid töövõtjale tööde tegemise ajal või vähemalt 2 tunni jooksul pärast kontrollaja lõppu;

3.4. koostama akti tööde vastuvõtmise kohta, millele kirjutavad alla tellija ja töövõtja esindajad;

3.5. tasuma eraldi lepinguga mitteettenähtud tööde eest, mis on eelnevalt kooskõlastatud tellijaga.

1. **Töövõtja kohustused**

Töövõtja kohustub:

4.1. tegema tööd vastavalt esitatud tingimustele ja nõuetele ning professionaalsetele teadmistele ja oskustele;

4.2. tegema töid vastavalt aastaajale, lähtuvalt iga liigi ja kasvukoha hooldusvajadusest ning tagama tööde lõpetatuse;

4.3. vastutama tööohutusnõuete ja -eeskirjade täitmise eest objektidel;

4.4. tagama oma töötajate hulgas distsipliini ja mitte lubama teha lepingujärgseid töid isikutel, kel pole vastavaid teadmisi ja oskusi nõutud ülesannete täitmiseks;

4.5. tagama tööde käigus liiklusohutuse ja vastutama tööga kaasnevate kõrvalmõjude eest keskkonnale;

4.6. informeerima koheselt tellijat puude, põõsaste, lillede lõhkumisest, rikkumisest, vargustest ja muust sellisest töövõtja poolt hooldatavatel aladel ning tegema taimede asendusistutused esimesel võimalusel;

4.7. tegema ümber ebakvaliteetselt tehtud töö tellija nõudmisel tema poolt määratud tähtajaks omal kulul või hüvitama tellijale ebakvaliteetse töö ümbertegemise kulud.

5. Tellija õigused

Tellijal on õigus:

5.1. muuta vastavalt vajadusele hooldatavate territooriumide arvu ja maksta tasu vastavuses töömahu muutustega, milles pooled on täiendavalt kirjalikult kokku leppinud;

5.2. esitada ebakvaliteetse või mitteõigeaegse töö eest töövõtjale suulisi pretensioone koos hilisema kirjaliku fikseerimisega;

5.3. nõuda ebakvaliteetselt tehtud töö ümbertegemist töövõtjalt töövõtja kulul. Juhul, kui töövõtja keeldub ebakvaliteetse töö ümbertegemisest, on tellijal õigus see töö teostada ise või tellida kolmandalt isikult töövõtja kulul.

6. Töövõtja õigused

Töövõtjal on õigus:

6.1. sõlmida iseseisvalt lepingu lisas 1 loetletud alade hooldamiseks alltöövõtulepinguid teiste firmade ja üksikisikutega, jäädes lepingust tulenevate kohustuste täitmise eest tellija ees ainuvastutajaks. Töövõtja on kohustatud eelnevalt tellijat teavitama alltöövõtja kaasamisest, kõik maksed alltöövõtjale maksab töövõtja;

6.2. saada kirjalikul kokkuleppel tellijaga tööde tegemise ajapikendust kriisiolukorras (loodusõnnetus, muu vääramatu jõu tagajärg).

7. Tööde maksumus ja kvaliteedi kontroll

7.1. Lepinguga hooldada võetud tööde hooldustasu on ……….. eurot, millele lisandub käibemaks õigusaktidega sätestatud määras. Kuude lõikes jaguneb summa lepingu perioodil proportsionaalselt lepingu summast.

7.2. Hoolduse kvaliteedi hindamine toimub 2 korda kuus koos töövõtja esindajaga eelneval kokkuleppel. Samas võib teha tellija pistelist kontrolli.

**8. Maksetingimused**

8.1. Tehtud tööde eest tasumine toimub vastavalt töövõtja poolt esitatud ning tellija poolt aktsepteeritud tööde teostamist kajastavale aktile ja arvele.

8.2. Tellija tasub töövõtjale kinnitatud arve alusel tehtud tööde eest 21 päeva jooksul alates arve kättesaamisest. Arve tuleb esitada e-arvena ja digitaalselt allkirjastatud akt (lisada kirjale arve number ja kuupäev) saata e-post enveko@enveko.ee

8.3. Maksete kinnipidamine

8.3.1. Kui töövõtja ja tellija ei suuda kokku leppida tööde mahtudes, koostab tellija viivitamatult makseloa töö selle osa kohta, mille puhul pole eriarvamusi;

8.3.2. Kui töövõtja pole tellija nõudmisel parandanud ebakvaliteetset tööd või ei tee korduvalt tööd vastavalt lepingu dokumentide tingimustele, on tellijal õigus nõuda kirjalikult töö seiskamist, kuni nõudmise aluseks olnud põhjus on kõrvaldatud. Sellest lähtuvalt ei ole tellija kohustatud kompenseerima töövõtjale sellega kaasnevaid täiendavaid kulusid.

8.4. Kui tellija ei täida oma kohustust tasuda 21 kalendripäeva jooksul pärast ettenähtud tähtaega töö maksumus tehtud tööde akti alusel, on ta kohustatud maksma töövõtjale viivist 0,15% suuruses summas lepingu hinnast iga viivitatud päeva eest alates päevast, millal arve kuulus tasumisele kuni tegeliku tasumise päevani.

8.5. Tellija ei võimalda töövõtjale ettemaksu.

**9. Vääramatu jõud**

9.1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud.

9.2. Vääramatu jõu all mõeldakse mistahes ettenägematut sündmust, mille üle pooltel kontroll puudub.

9.3. Kui tellimuse täitmine (ka maksmise) hilinemine põhineb vääramatul jõul, loetakse täitmise (maksmise) tähtaeg pikendatuks mitte rohkem kui takistuse kestvuse ajaks.

9.4. Vääramatu jõu esinemisel ühe või mõlema poole asukohas üle kolme kuu võivad pooled kokkuleppel lepingu lõpetada.

10. Lahkhelide lahendamine

Kõik vaidlused ja lahkhelid, mis võivad tekkida tellija ja töövõtja vahel seoses lepinguga, lahendatakse pooltevahelisel kokkuleppel. Kui mõistliku aja jooksul kokkulepet ei saavutata, lahendab vaidlused Tartu Maakohus.

**11. Lepingu sõlmimine ja muutmine**

11.1. Lepingu dokumendid allkirjastatakse digitaalselt.

11.2. Lepingu tingimusi võib muuta või täiendada üksnes poolte kirjalikul kokkuleppel. Muudatus või täiendus loetakse edaspidi lepingu lahutamatuks osaks.

11.3. Kumbki lepingu pool ei oma õigust muuta lepingut teise poole nõusolekuta. Muudatuse tegemise ettepanekust tuleb teisele poolele teatada kirjalikult.

11.4. Kummalgi poolel pole õigust taotleda lepingu muutmist põhjusel, mida on kaasa toonud tema enda lepingujärgsete kohustuste mittetäitmine.

12. Lepingu ennetähtaegne lõpetamine

12.1. Tellijal on õigus leping ennetähtaegselt üles öelda, kui töövõtja rikub korduvalt lepinguga endale võetud kohustusi, vaatamata tellija meeldetuletustele.

12.2. Lepingu ülesütlemisest punktis 12.1 kirjeldatud juhtudel teatab tellija töövõtjale kirjalikult. Leping loetakse lõpetatuks e-posti või postiga saatmise korral teate postitamisele järgneval tööpäeval.

12.3. Lepingu ennetähtaegsel lõpetamisel punktis 12.1 märkimata juhtudel teatab lepingut lõpetada sooviv pool teisele poolele sellest üks kuu ette ning tasub teisele poolele hüvitust 10% lõpetatava lepingu maksumusest.

**13. Informatsiooni vahetamine**

13.1.Kõik teisele poolele edastatud nõudmised ja pretensioonid peavad olema esitatud kirjalikku taasesitamist võimaldavas vormis, välja arvatud juhtudel, kui teade on informatiivse iseloomuga, mis ei loo ega too kaasa õiguslikke tagajärgi, või kui lepingus on ette nähtud teisiti.

13.2. Informatiivset teadet võib edastada vahetult telefoni või e- posti teel. E-post loetakse kätte saaduks viis tundi peale selle saatmist samal päeval või järgmisel tööpäeval.

**14. Lepingu lõppsätted**

14.1. Lepingu sõlmimisel ja täitmisel juhinduvad pooled Eesti Vabariigi õigusaktidest ja lepingu sätetest.

14.2. Kumbki pool ei tohi käesolevast lepingust tulenevaid kohustusi üle anda kolmandale isikule ilma teise poole kirjaliku nõusolekuta.

14.3. Lepinguga seotud informatsiooni vahetamiseks, lepingu täitmise kontrollimiseks ja töö üleandmise-vastuvõtu akti koostamiseks määravad pooled lepingu punktis 15 nimetatud kontaktisikud.

14.4. Leping jõustub selle allakirjutamise momendist poolte esindajate poolt.

15. Poolte esindajad ja rekvisiidid

**Tellija: Töövõtja:**

Osaühing Kuremaa Enveko

registrikood 10320390 registrikood

Kuremaa tee 32, Jõgeva vald, 48443

tel +372 5342 0570 tel

e-post: andrei@enveko.ee e-post:

**Tellija kontaktisik**: **Töövõtja kontaktisik:**

Helje Malm, maastikuarhitekt ………………………..

tel 525 2045 tel …………………….

e-post helje.malm@jogeva.ee e-post …………………

**Tellija esindaja: Töövõtja esindaja:**

(allkirjastatud digitaalselt) (allkirjastatud digitaalselt)

Andrei Vandler …………………….

Juhatuse liige juhatuse liige